CELEX: 32006R1365
Language: ro
Date: 2006-09-06
Title: Regulamentul (CE) nr. 1365/2006 al Parlamentului European și al Consiliului din 6 septembrie 2006 privind statistica transportului de mărfuri pe căi navigabile interioare și de abrogare a Directivei 80/1119/CEE a Consiliului

Anunţ juridic important

|

32006R1365

Official Journal L 264 , 25/09/2006 P. 0001 - 0011

		20060906Regulamentul (CE) nr. 1365/2006 al Parlamentului European și al Consiliuluidin 6 septembrie 2006privind statistica transportului de mărfuri pe căi navigabile interioare și de abrogare a Directivei 80/1119/CEE a ConsiliuluiPARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene, în special articolul 285 alineatul (1),având în vedere propunerea Comisiei,hotărând în conformitate cu procedura stabilită la articolul 251 din tratat [1],întrucât:(1) Căile navigabile interioare constituie o parte importantă a rețelelor de transport ale Comunității, iar promovarea transportului pe căile navigabile interioare reprezintă unul dintre obiectivele politicii comune în domeniul transporturilor, atât din motive de eficiență economică, cât și pentru a reduce consumul de energie și impactul transporturilor asupra mediului, astfel cum este descris în Cartea Albă a Comisiei: "Politica europeană în domeniul transporturilor pentru 2010: momentul adoptării unei decizii".(2) Comisia are nevoie de statistici privind transporturile de mărfuri pe căi navigabile interioare pentru a monitoriza și elabora politica comună în domeniul transporturilor, precum și de elemente în materie de transporturi ale politicilor privind regiunile și rețelele transeuropene.(3) Statisticile privind transporturile pe căile navigabile interioare au fost colectate în temeiul Directivei 80/1119/CEE a Consiliului din 17 noiembrie 1980 privind declarațiile statistice cu privire la transportul mărfurilor pe căi navigabile interioare [2], care nu mai corespunde necesităților actuale din acest domeniu. În consecință, este oportună înlocuirea respectivei directive cu un instrument nou care să îi extindă domeniul de aplicare și să îi sporească eficiența.(4) În consecință, Directiva 80/1119/CEE ar trebui să fie abrogată.(5) Statisticile comunitare privind toate mijloacele de transport ar trebui să fie colectate în conformitate cu standardele și conceptele comune, în scopul obținerii nivelului maxim posibil de compatibilitate între mijloacele de transport.(6) Transporturile pe căile navigabile interioare nu intervin în toate statele membre și, în consecință, efectele prezentului regulament se limitează la acele state membre în care există acest mijloc de transport.(7) Întrucât obiectivul prezentului regulament, respectiv instituirea unor standarde statistice comune care permit obținerea unor date armonizate, nu poate fi realizat într-un mod suficient de către statele membre și, în consecință, poate fi realizat mai bine la nivel comunitar, Comunitatea poate adopta măsuri în conformitate cu principiul subsidiarității astfel cum se stabilește la articolul 5 din tratat. În conformitate cu principiul proporționalității, astfel cum se stabilește la articolul respectiv, prezentul regulament nu depășește ceea ce este necesar pentru a realiza obiectivul respectiv.(8) Regulamentul (CE) nr. 322/97 al Consiliului din 17 februarie 1997 privind statisticile comunitare [3] prevede un cadru de referință pentru dispozițiile stabilite de prezentul regulament.(9) Măsurile necesare pentru punerea în aplicare a prezentului regulament ar trebui adoptate în conformitate cu Decizia 1999/468/CE a Consiliului din 28 iunie 1999 de stabilire a procedurilor de exercitare a competențelor de punere în aplicare conferite Comisiei [4].(10) Comitetul pentru programul statistic instituit prin Decizia 89/382/CEE, Euratom a Consiliului [5] a fost consultat în conformitate cu articolul 3 din decizia respectivă,ADOPTĂ PREZENTUL REGULAMENT:Articolul 1ObiectPrezentul regulament instituie norme comune pentru obținerea de statistici comunitare privind transporturile pe căi navigabile interioare.Articolul 2Domeniul de aplicare(1) Statele membre transmit Comisiei (Eurostat) date privind transporturile pe căile navigabile interioare de pe teritoriul lor național.(2) Statele membre în care volumul total de mărfuri transportate anual pe căi navigabile interioare ca transporturi naționale, internaționale sau de tranzit depășește 1000000 de tone furnizează datele menționate la articolul 4 alineatul (1).(3) Prin derogare de la alineatul (2), statele membre în care nu există transporturi internaționale sau de tranzit pe căi navigabile interioare, dar în care volumul total de mărfuri transportate anual pe căi navigabile interioare ca transporturi naționale depășește 1000000 de tone furnizează datele menționate la articolul 4 alineatul (2).(4) Prezentul regulament nu se aplică:(a) transportului de mărfuri cu nave cu tonaj mai mic de 50 de tone;(b) navelor utilizate în principal pentru transportul de pasageri;(c) navelor utilizate în scop de feribot;(d) navelor utilizate exclusiv în scopuri necomerciale de către administrațiile portuare și autoritățile publice;(e) navelor utilizate exclusiv în scop de buncăr sau pentru depozitare;(f) navelor care nu sunt utilizate pentru transportul mărfurilor, precum navele de pescuit, dragele, atelierele plutitoare, casele plutitoare și ambarcațiunile de plăcere.Articolul 3DefinițiiÎn sensul prezentului regulament, se aplică următoarele definiții:(a) "cale navigabilă interioară" înseamnă o întindere de apă, care nu face parte din mare, pe care pot naviga navele cu o capacitate portantă de nu mai puțin de 50 de tone, atunci când sunt încărcate normal. Acest termen reglementează atât râurile și lacurile navigabile, cât și canalele navigabile;(b) "navă de navigație interioară" înseamnă o ambarcațiune plutitoare destinată transportului de mărfuri sau transportului public de pasageri pe căi navigabile interioare;(c) "naționalitatea navei" se referă la țara în care este înregistrată nava de navigație interioară;Articolul 4Colectarea datelor(1) Datele se colectează în conformitate cu tabelele prezentate în anexele de la A la D.(2) În cazul menționat la articolul 2 alineatul (3), datele se colectează în conformitate cu tabelele prezentate în anexa E.(3) În sensul prezentului regulament, mărfurile se clasifică în conformitate cu anexa F.Articolul 5Transmiterea datelor(1) Prima perioadă de observație începe la 1 ianuarie 2007. Transmiterea de date are loc cât mai curând posibil și nu mai târziu de patru luni de la sfârșitul perioadei relevante de observație.(2) În cursul primilor trei ani de aplicare a prezentului regulament, perioada permisă pentru transmiterea datelor menționate la alineatul (1) se poate prelungi în conformitate cu procedura menționată la articolul 10 alineatul (2). Perioada maximă permisă pentru transmitere, inclusiv orice prelungire acordată, nu depășește opt luni.Prelungirile perioadei permise pentru transmitere sunt prezentate în anexa G.Articolul 6DifuzareStatisticile comunitare bazate pe datele menționate la articolul 4 se difuzează cu o frecvență similară celei stabilite pentru transmiterea datelor de către statele membre.Articolul 7Calitatea datelor(1) Comisia (Eurostat) elaborează și publică, în conformitate cu procedura menționată la articolul 10 alineatul (2), criterii și cerințe metodologice destinate asigurării calității datelor produse.(2) Statele membre iau toate măsurile necesare pentru asigurarea calității datelor transmise.(3) Comisia (Eurostat) evaluează calitatea datelor transmise. Statele membre furnizează Comisiei (Eurostat) un raport care conține informațiile și datele pe care aceasta le poate solicita în vederea verificării calității datelor transmise.Articolul 8Raportul privind punerea în aplicarePână la 15 octombrie 2009 și după consultarea Comitetului pentru programul statistic, Comisia prezintă Parlamentului European și Consiliului un raport privind punerea în aplicare a prezentului regulament. În mod concret, raportul:(a) evaluează beneficiile care se acumulează pentru Comunitate, statele membre, precum și pentru furnizorii și utilizatorii de informații statistice privind statisticile obținute, în raport cu costurile aferente;(b) evaluează calitatea statisticilor obținute;(c) identifică zonele care pot fi îmbunătățite, precum și orice modificări considerate necesare în lumina rezultatelor obținute.Articolul 9Măsuri de punere în aplicareMăsurile de punere în aplicare a prezentului regulament, inclusiv măsurile de luare în considerare a curentelor tehnice și economice, se stabilesc în conformitate cu procedura menționată la articolul 10 alineatul (2). Aceste măsuri vizează:(a) adaptarea pragului de acoperire statistică a transporturilor pe căi navigabile interioare (articolul 2);(b) adaptarea definițiilor și adoptarea de definiții suplimentare (articolul 3);(c) adaptarea domeniului de aplicare a colectării de date, precum și a conținutului anexelor (articolul 4);(d) acorduri de transmitere a datelor către Comisie (Eurostat) inclusiv standardele pentru schimburile de date (articolul 5);(e) acorduri pentru difuzarea rezultatelor de către Comisie (Eurostat) (articolul 6);(f) elaborarea și publicarea criteriilor și cerințelor metodologice (articolul 7).Articolul 10Procedura Comitetului(1) Comisia este asistată de Comitetul pentru programul statistic instituit prin articolul 1 din Decizia 89/382/CEE, Euratom.(2) În cazul în care se face trimitere la prezentul alineat, se aplică articolul 5 și articolul 7 din Decizia 1999/468/CE, ținând seama de dispozițiile articolului 8 din aceasta.Perioada stabilită la articolul 5 alineatul (6) din Decizia 1999/468/CE se fixează la trei luni.(3) Comitetul își stabilește regulamentul de procedură.Articolul 11Dispoziții tranzitorii și abrogare(1) Statele membre furnizează rezultate statistice pentru anul 2006 în conformitate cu Directiva 80/1119/CEE.(2) Directiva 80/1119/CEE se abrogă începând cu 1 ianuarie 2007.Articolul 12Intrare în vigoareRegulamentul intră în vigoare în a douăzecea zi de la data publicării sale în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Strasbourg, 6 septembrie 2006.Pentru Parlamentul EuropeanPreședinteleJ. Borrell FontellesPentru ConsiliuPreședinteleP. Lehtomäki[1] Avizul Parlamentului European din 17 ianuarie 2006 (nepublicat în Jurnalul Oficial până la această dată) și Decizia Consiliului din 24 iulie 2006.[2] JO L 339, 15.12.1980, p. 30. Directivă, astfel cum a fost modificată ultima dată prin Actul de aderare din 2003.[3] JO 52, 22.2.1997, p. 1, Regulament, astfel cum a fost modificat prin Regulamentul (CE) nr. 1882/2003 al Parlamentului European și al Consiliului (JO L 284, 31.10.2003, p. 1).[4] JO L 184, 17.7.1999, p. 23. Decizie, astfel cum a fost modificată prin Decizia 2006/512/CE (JO L 200, 22.7.2006, p. 11).[5] JO L 181, 28.6.1989, p. 47.--------------------------------------------------20060906ANEXA ATabelul A1. Transport de mărfuri în funcție de tipul de mărfuri (date anuale)Elemente | Detalii de codare | Nomenclatură | Unitate |Tabel | 2 caractere alfanumerice | "A1" | |Țara raportoare | 2 litere | cod național ISO | |An | 4 cifre | "aaaa" | |Țara/regiunea de încărcare | 2 litere sau 4 caractere alfanumerice | cod național ISO sau NUTS II | |Țara/regiunea de descărcare | 2 litere sau 4 caractere alfanumerice | cod național ISO sau NUTS II | |Tip transport | 1 cifră | 1național2internațional (cu excepția tranzitului)3tranzit | |Tip mărfuri | 2 cifre | NST 2000 | |Tip ambalare | 1 cifră | 1mărfuri containerizate2mărfuri necontainerizate | |Tone transportate | | | tone |Tone-km | | | tone-km |--------------------------------------------------20060906ANEXA BTabel B1. Transport în funcție de tipul și naționalitatea navei (date anuale)Elemente | Detalii de codare | Nomenclatură | Unitate |Tabel | 2 caractere alfanumerice | "A1" | |Țara raportoare | 2 litere | cod național ISO | |An | 4 cifre | "aaaa" | |Țara/regiunea de încărcare | 2 litere sau 4 caractere alfanumerice | cod național ISO sau NUTS II | |Țara/regiunea de descărcare | 2 litere sau 4- caractere alfanumerice | cod național ISO sau NUTS II | |Tip transport | 1 cifră | 1național2internațional (cu excepția tranzitului)3tranzit | |Tip navă | 1 cifră | 1barjă autopropulsată2barjă fără autopropulsare3barjă tank autopropulsată4barjă tank fără autopropulsare5nave pentru transportul altor mărfuri | |Naționalitate navă | 2 litere | cod național ISO | |Tone transportate | | | tone |Tone-km | | | tone-km |Tabel B2. Trafic nave (date anuale)Notă: Furnizarea datelor menționate în Tabelul B2 este opțională.Elemente | Detalii de codare | Nomenclatură | Unitate |Tabel | 2 caractere alfanumerice | "B2" | |Țară raportoare | 2 litere | cod național ISO | |An | 4 cifre | "aaaa" | |Număr nave încărcate | | | |Număr nave goale | | | nave |Navă-km (nave încărcate) | | | nave |Navă km (nave goale) | | | navă-km || | | navă-km |--------------------------------------------------20060906ANEXA CTabelul C1. Transport containere în funcție de tipul de mărfuri (date anuale)Elemente | Detalii de codare | Nomenclatură | Unitate |Tabel | 2 caractere alfanumerice | "C1" | |Țara raportoare | 2 litere | cod național ISO | |An | 4 cifre | "aaaa" | |Țara/regiunea de încărcare | 2 litere sau 4 caractere alfanumerice | cod național ISO sau NUTS2 | |Țara/regiunea de descărcare | 2 litere sau 4 caractere alfanumerice | cod național ISO sau NUTS2 | |Tip transport | 1 cifră | 1național2internațional (cu excepția tranzitului)3tranzit | |Dimensiuni containere | 1 cifră | 120′ unități navlu240′ unități navlu3unități navlu > 20′ și < 40′4unități navlu > 40′ | |Situație încărcare | 1 cifră | 1containere încărcate2containere goale | |Tip mărfuri | 2 cifre | NST 2000 | |Tone transportate [1] | | | tone |Tone-km [1] | | | tone-km |TEU | | | TEU |TEU-km | | | TEU-km |[*] Numai pentru containere încărcate.--------------------------------------------------20060906ANEXA DTabelul D1. Transport în funcție de naționalitatea navei (date trimestriale)Elemente | Detalii de codare | Nomenclatură | Unitate |Tabel | 2 caractere alfanumerice | "D1" | |Țara raportoare | 2 litere | cod național ISO | |An | 4 cifre | "aaaa" | |Trimestru | 2 caractere alfanumerice | "T1, T2, T3 sau T4" | |Tip transport | 1 cifră | 1național2internațional (cu excepția tranzitului)3tranzit | |Naționalitate navă | 2 litere | cod național ISO | |Tone transportate | | | tone |Tone-km | | | tone-km |Tabel D2. Transport containere în funcție de naționalitatea navei (date trimestriale)Elemente | Detalii de codare | Nomenclatură | Unitate |Tabel | 2 caractere alfanumerice | "D2" | |Țară raportoare | 2 litere | cod național ISO | |An | 4 cifre | "aaaa" | |Trimestru | 2 caractere alfanumerice | "T1, T2, T3 sau T4" | |Tip transport | 1 cifră | 1național2internațional (cu excepția tranzitului)3tranzit | |Naționalitate navă | 2 litere | cod național ISO | |Situație încărcare | 1 cifră | 1containere încărcate2containere goale | |Tone transportate [1] | | | tone |Tone-km [1] | | | tone-km |TEU | | | TEU |TEU-km | | | TEU-km |[*] Numai pentru containere încărcate.--------------------------------------------------20060906ANEXA ETabelul E1. Transportul de mărfuri (date anuale)Elemente | Detalii de codare | Nomenclatură | Unitate |Tabel | 2 caractere alfanumerice | "E1" | |Țara raportoare | 2 litere | cod național ISO | |An | 4 cifre | "aaaa" | |Total tone transportate | | | tone |Total tone-km | | | tone-km |--------------------------------------------------20060906ANEXA FNomenclatură mărfuriNST-2000Grupe NST-2000 | Descriere mărfuri | Definite de produse din divizia CPA |01 | Produse agricole, de vânătoare și forestiere; pește și alte produse pescărești | 01, 02, 05 |02 | Cărbune și lignit; turbă; țiței și gaze naturale; uraniu și tor | 10, 11, 12 |03 | Minereuri metalifere și alte produse de minerit și de carieră | 13, 14 |04 | Produse alimentare, băuturi și tutun | 15, 16 |05 | Textile și produse textile; piele și produse de pielărie | 17, 18, 19 |06 | Lemn și produse din lemn și plută (cu excepția mobilierului); articole din paie și materiale de împletit; celuloză, hârtie și produse din hârtie; materiale tipărite și pe medii de stocare | 20, 21, 22 |07 | Cocs, produse petroliere rafinate și combustibil nuclear | 23 |08 | Chimicale, produse chimice și fibre sintetice și artificiale; produse din mase plastice și din cauciuc | 24, 25 |09 | Alte produse minerale nemetalice | 26 |10 | Metale de bază; produse metalice fabricate, cu excepția mașinilor și a echipamentelor | 27, 28 |11 | Mașini și echipamente n.c.a; mașini și aparatură de calcul pentru birou; mașini și aparate electrice n.c.a.; echipamente și aparate radio, TV și de comunicații; instrumente medicale, optice și de precizie; ceasuri și ceasornice | 29, 30, 31, 32, 33 |12 | Echipamente de transport | 34, 35 |13 | Mobilier; alte mărfuri manufacturate n.c.a. | 36 |14 | Materii prime secundare; deșeuri urbane și alte deșeuri nespecificate în altă parte în CPA | 37 + deșeuri urbane (astfel cum sunt introduse în divizia CPA 90), precum și alte deșeuri nespecificate în altă parte în CPA |15 | Poștă, colete Notă: această rubrică se poate utiliza în mod normal pentru mărfurile transportate de către administrațiile poștale și alte servicii specializate de curierat din NACE Rev. 1 divizia 64. | |16 | Echipamente și materiale utilizate în transportul de mărfuri. Notă: această rubrică reglementează articole precum; containere, palete, cutii, lăzi și cuști cu posibilitatea de deplasare. De asemenea, reglementează vehiculele utilizate pentru a conține mărfuri, în cazul în care vehiculul respectiv este transportat la rândul său de un alt vehicul. Existența unui cod pentru acest tip de materiale nu răspunde anticipat la întrebarea dacă aceste materiale este necesar să fie considerate "mărfuri"; aceasta va depinde de regulile colectării de date pentru fiecare modalitate de transport. | |17 | Mărfuri mutate în cursul mutării de gospodării sau birouri; bagaje transportate separat de pasageri, automobile mutate în scopul reparațiilor; alte mărfuri necomerciale n.c.a. | |18 | Mărfuri grupate; un amestec de tipuri de mărfuri care sunt transportate împreună. Notă: această rubrică se utilizează ori de câte ori nu se consideră corespunzătoare clasificarea separată a mărfurilor în grupele 01-16. | |19 | Mărfuri neidentificabile; mărfuri care nu se pot identifica dintr-un motiv sau altul și care, prin urmare, nu se pot clasifica în grupele 01-16. Notă: scopul acestei rubrici este de a reglementa mărfurile cu privire la care unitatea raportoare nu deține nici un fel de informații. | |20 | Alte mărfuri n.c.a. Notă: această rubrică reglementează orice articole care nu se pot clasifica în grupele 01-19. Întrucât scopul grupelor 01-19 este de a reglementa toate categoriile previzibile de mărfuri transportate, utilizarea grupei 20 este necesar să fie considerată neobișnuită și poate indica necesitatea unei verificări mai amănunțite a datelor raportate la această rubrică. | |--------------------------------------------------20060906ANEXA GPrelungiri ale perioadei permise pentru transmitere (articolul 5 alineatul (2)Stat membru | Prelungirile perioadei pentru transmitere după încheierea perioadei de observație | Ultimul an pentru care se acordă prelungire |Belgia | 8 luni | 2009 |--------------------------------------------------